open-index/open-wikipedia-markdown huggingface dataset:
ฮอบบิท (แก้ความกำกวม)

**ฮอบบิท** สามารถหมายถึง
* ฮอบบิท เป็นเผ่าพันธุ์สิ่งมีชีวิตชนิดหนึ่งในจินตนิยายของเจ. อาร์. อาร์. โทลคีน ปรากฏตัวครั้งแรกในหนังสือฮอบบิท
* ฮอบบิท (หนังสือ) เป็นนิยายแฟนตาซีสำหรับเด็ก ประพันธ์โดยเจ. อาร์. อาร์. โทลคีน ตีพิมพ์ครั้งแรกในประเทศอังกฤษ เมื่อปี ค.ศ. 1937
** ฮอบบิท (ภาพยนตร์) ภาพยนตร์ไตรภาคที่สร้างจากนิยายชื่อเดียวกัน กำกับโดยปีเตอร์ แจ็กสัน
*** เดอะ ฮอบบิท: การผจญภัยสุดคาดคิด ภาพยนตร์เรื่องแรกในชุดดังกล่าว
*** เดอะ ฮอบบิท: ดินแดนเปลี่ยวร้างของสม็อค ภาพยนตร์เรื่องที่สองในชุดดังกล่าว
*** เดอะ ฮอบบิท: สงคราม 5 ทัพ ภาพยนตร์เรื่องที่สามในชุดดังกล่าว
* ฮอบบิท (วงดนตรี) เป็นวงดนตรีแนวป็อปร็อก สัญชาติไทย จากค่ายมิวสิกบั๊ก
ออสการ์

**ออสการ์** () อาจหมายถึง
;ชื่อบุคคล
* ออสการ์ นักฟุตบอลชาวบราซิล
*ออสการ์ เดอ ลา โฮยา นักมวยชาวอเมริกัน-เม็กซิกัน
*ออสการ์ ไวลด์ นักเขียนชาวไอริช

;อื่นๆ
* ปลาออสการ์ ปลาน้ำจืดชนิดหนึ่ง
* รางวัลออสการ์ รางวัลในวงการภาพยนตร์ จัดโดยสถาบันศิลปะภาพยนตร์และวิทยาการ ประเทศสหรัฐอเมริกา
* ออสการ์ (แมวพยาบาล) แมวที่อ้างว่า  พยากรณ์ความตายของมนุษย์ได้
* ออสการ์ เรือดำน้ำ
* เดอะออสการ์ ภาพยนตร์ตลก
* ออสการ์ ค่ายเพลง
ผู้แทนโดยชอบธรรม

คำสำคัญ **"ผู้แทนโดยชอบธรรม"** () สามารถหมายถึง

* ผู้ใช้อำนาจปกครอง
* ผู้ปกครอง 
* ผู้พิทักษ์
* ผู้อนุบาล
ฮอบบิท (วงดนตรี)

**ฮอบบิท** () เป็นวงดนตรีแนวป็อปร็อก สัญชาติไทย จากค่ายมิวสิก บั๊กส์ ประกอบด้วยสมาชิก ได้แก่  เอฟ-อมรวุฒิ เมธสาตร์ (ร้องนำ), เอ็ม-ยุทธนา ประจิมทิศ (กีตาร์), แก๊ป-ชาย 
นวาวัฒน์ (กลอง), และ อรรถ-อภิชาต ชูแก้ว (เบส) 

เริ่มทำงานเป็นเป็นกลุ่มคนเบื้องหลังความสำเร็จของศิลปินร่วมค่าย  จนได้มีผลงานเพลงแนะนำ ในเพลง "คำดี ๆ" และ "เท่าเดิม" จากโปรเจกต์ *Teen Spirit* หลังจากนั้นจึงมีผลงานอัลบั้มชุดแรกที่ชื่อ *Display* เป็นแนวเพลงที่พวกเขาเรียกว่า Hard Pop เพลงดังชุดนี้  “ถูกที่ ผิดเวลา”  ขึ้นอันดับ 1 บนชาร์ท Seed Chart Top 20 ภายในเวลา 2 สัปดาห์

คำว่า ฮอบบิท มาจากตัวละครเรื่อง เดอะลอร์ดออฟเดอะริงส์ ซึ่งพวกเขาชอบตัวละครตัวนี้และได้พูดถึงที่มาของชื่อวงไว้ว่า "พวกเขาเป็นคนตัวเล็ก ที่ทำงานใหญ่สำเร็จ... พวกเราจึงอยากเป็นเช่นนั้น" ซึ่งพวกเขาทั้ง 4 คนก็เป็นคนรูปร่างเล็กด้วย 

## ผลงาน
* อัลบั้ม Display (พ.ศ. 2551)

# คนตัวเล็ก
# ควัน
# คิดลึก
# คำดี ๆ
# การกลับมา
# เอาอยู่
# ถูกที่ ผิดเวลา
# ของสะสม
# ราตรีนี้อีกยาวไกล
# เพลงห่วย ๆ
# เท่าเดิม (เรียบเรียงดนตรีใหม่ ต้นฉบับ ของ Labanoon)

* New Single (พ.ศ. 2555)
# ความกล้า
# รักไม่เต็มปาก
# เฟี้ยว (ผมชอบพี่ก็ตรงนี้)

* New Single (พ.ศ. 2556)
# โลกซึมเศร้า

* New Single (พ.ศ. 2559)
# ฉันกับเธอ (You&Me)
# ม้าหมุน (Happiness)

* New Single (พ.ศ. 2560)
# เถ้าถ่าน
# ที่อยู่ของดาว (A Place You Belong)
# บกพร่องในหน้าที่ (Guilty)

* New Single (พ.ศ. 2561)
# รักเธอมากไป

*New Single (พ.ศ. 2562)

# ใกล้เธอได้เท่าเดิม

## อ้างอิง

## แหล่งข้อมูลอื่น
* Hobbit Facebook
* Hobbit Hi5

หมวดหมู่:กลุ่มดนตรีสัญชาติไทย
หมวดหมู่:กลุ่มดนตรีไทยในยุค 2000
ไข่เค็ม

**ไข่เค็ม** เป็นการถนอมอาหารอย่างหนึ่ง โดยมากมักจะใช้ไข่เป็ด แล้วนำไปแช่ในน้ำเกลือหรือนำไปพอกด้วยวัสดุที่ผสมเกลือเพื่อให้เกลือซึมเข้าไปในเนื้อของไข่ เพื่อให้สามารถเก็บไข่ไว้ได้นานขึ้น ไข่เป็ดเค็มที่ผลิตจากการแช่น้ำเกลือจะมีกลิ่นน้ำเกลือ ไข่ขาวจะแน่นและเนียน ในขณะที่ไข่แดงจะมีสีออกส้มอมแดง แต่ถ้าใช้ไข่ไก่จะมีรสชาติและรสสมผัสที่แตกต่างออกไป และรสชาติไข่แดงจะเข้มข้นน้อยกว่าไข่เป็ด

ไข่เค็มสามารถนำมาใช้ประกอบอาหาร หลังจากที่ผ่านการต้มหรือนึ่ง, เอามาใส่โจ๊ก, กินกับข้าวต้ม, หรือจะเอาไปทอดเป็นไข่ดาวก็ได้ ในส่วนของรสชาติ ไข่ขาวจะมีรสเค็มโดด ในขณะที่ไข่แดงจะมีรสมันและเค็มน้อยกว่าไข่ขาว

นอกจากนี้ ไข่แดงเค็ม มักถูกนำไปทำเป็นไส้ของขนมไหว้พระจันทร์ เพื่อเป็นสัญลักษณ์แทนดวงจันทร์

ปัจจุบัน ไข่เค็ม คือว่าเป็นอาหารที่มีความนิยมเป็นอย่างแพร่หลาย และจากความเจริญเติบโตของบ้านเมืองในยุคปัจจุบัน ทำให้เกิดมีการขยายตัวและแข่งขันในทางเศรษฐกิจ ทำให้ไข่เค็มจากอดีตที่จำกัดอยู่ในวงแคบๆ ในครัวเรือน ได้เข้ามาสู่ระบบการค้าเชิงพาณิชย์มากขึ้น โดยมีการจำหน่ายตามห้างสรรพสินค้าขนาดใหญ่ หรือมีการส่งออกเพื่อจำหน่ายไปยังต่างประเทศ ด้วยเหตุนี้ ผู้ผลิต จึงต้องมีการคิดค้นและพัฒนาสูตรไข่เค็มใหม่ๆ ขึ้นมาจากเดิม เพื่อเพิ่มทางเลือกให้กับผู้บริโภค และตอบรับกับตลาดในยุคเศรษฐกิจในปัจจุบัน อาทิ เข่น  ไข่เค็มสูตรสมุนไพร หรือ ไข่เค็มสูตรกะทิ เป็นต้น

## แหล่งผลิตที่มีชื่อเสียง
* อำเภอไชยา จังหวัดสุราษฎร์ธานี จะใช้ดินจอมปลวกร่อนผสมกับเกลือและน้ำ และจะใช้ไข่เป็ดจากอำเภอไชยาเท่านั้น
* อำเภอเมืองลพบุรี จังหวัดลพบุรี จะใช้ดินสอพองผสมเกลือและน้ำแล้วนำมาพอกไข่
*อำเภอเมืองพิษณุโลก จังหวัดพิษณุโลก จะใช้ดินสอพองผสมกะทิและเกลือไอโอดีนแล้วนำมาพอกกับไข่เป็ด

## อ้างอิง

* Sandra Leong, 2008. Salted egg hunt , Mar 23, 2008, The Sunday Times
## แหล่งข้อมูลอื่น

หมวดหมู่:อาหารจากไข่
หมวดหมู่:อาหารหมักดอง
พันธ์เลิศ ใบหยก

**พันธ์เลิศ ใบหยก** (เกิด 9 กันยายน พ.ศ. 2495) เป็นนักธุรกิจและนักการเมืองชาวไทย เป็นประธานกรรมการเครือโรงแรมใบหยก เป็นเจ้าของตึกใบหยก 2 เป็นอดีตรองหัวหน้าพรรคธรรมาธิปัตย์ และเป็นรองเลขาธิการพรรคไทยรักไทยคนแรก

## ประวัติ
พันธ์เลิศ ใบหยก เกิดเมื่อวันที่ 9 กันยายน พ.ศ. 2495เป็นบุตรของนายเล็งเลิศ และนางวันเพ็ญ ใบหยก เป็นบุตรชายคนแรกและเป็นบุตรคนที่ 4 จากบรรดาพี่น้องทั้งหมด 7 คน จบการศึกษาจากโรงเรียนสาธิตจุฬาลงกรณ์มหาวิทยาลัย และปริญญาตรีจากคณะนิเทศศาสตร์ จุฬาลงกรณ์มหาวิทยาลัย

ด้านชีวิตครอบครัว สมรสกับนางปริยะดา ใบหยก (สกุลเดิม: ปัญญาวัฒโน) มีบุตรธิดารวม 4 คน คือ 
* นายปิยะเลิศ ใบหยก (ชื่อเล่น: เบียร์)
* นางสาวสะธี ใบหยก (ชื่อเล่น: บุ้ง)
* นางสาวจารุจิต ใบหยก (ชื่อเล่น: บุ๋ม)
* นางสาวพิมพ์เลิศ ใบหยก (ชื่อเล่น: บุ๊ค)

## การทำงาน
พันธ์เลิศ ใบหยก เป็นประธานกรรมการเครือโรงแรมใบหยก มีกิจการที่เป็นที่รู้จักคือ ตึกใบหยก 1 และ ตึกใบหยก 2 ซึ่งเป็นที่ตั้งของโรงแรมใบหยกสวีท และใบหยกสกาย นอกจากนี้ยังมีกิจการอื่น ๆ ในแวดวงธุรกิจครอบครัว เช่น กิจการโรงน้ำแข็งที่จังหวัดระนอง กิจการโกดังเก็บของที่ถนนตก

พันธ์เลิศ ใบหยก เคยร่วมงานการเมืองกับพรรคไทยรักไทย และดำรงตำแหน่งรองเลขาธิการพรรค แต่ได้ลาออกก่อนจะมีคำสั่งยุบพรรค จึงทำให้ไม่ถูกตัดสิทธิ์ทางการเมือง นอกจากนั้นแล้วยังเป็นอดีตรองหัวหน้าพรรคธรรมาธิปัตย์ด้วย ต่อมาในปี พ.ศ. 2554 ได้กลับเข้าสู่งานการเมืองอีกครั้ง โดยเข้าร่วมงานกับพรรครักษ์สันติ ซึ่งมีร้อยตำรวจเอก ดร.ปุระชัย เปี่ยมสมบูรณ์ เป็นที่ปรึกษาพรรค และลงสมัคร ส.ส.ในระบบบัญชีรายชื่อลำดับที่ 3

พันธ์เลิศ ใบหยก เคยได้รับแต่งตั้งเป็นผู้ช่วยรัฐมนตรีในรัฐบาล พ.ต.ท. ทักษิณ ชินวัตร ปี 2546

## เครื่องราชอิสริยาภรณ์

## อ้างอิง
 

หมวดหมู่:ชาวไทยเชื้อสายจีน
หมวดหมู่:นักธุรกิจชาวไทย
หมวดหมู่:นักการเมืองไทย
หมวดหมู่:นักการเมืองพรรคไทยรักไทย
หมวดหมู่:พรรคประชาสันติ
หมวดหมู่:พรรครักษ์สันติ
หมวดหมู่:บุคคลจากโรงเรียนสาธิตจุฬาลงกรณ์มหาวิทยาลัย
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ต.ช.
ส้อม

200px|right|thumb|ส้อมประเภทต่างๆ จากซ้ายไปขวา: ส้อมของหวาน, ส้อมเล็ก, ส้อมสลัด, ส้อมทานข้าว, ส้อมจิ้มเนื้อ, ส้อมตักเนื้อ, ส้อมแล่เนื้อ

**ส้อม** เป็นเครื่องครัว ที่ประกอบไปด้วยด้ามจับและปลายแหลมหรือเงี่ยงหลายซี่ที่อีกด้าน โดนปกติมีประมาณ 2-4 ซี่. ส้อมเป็นอุปกรณ์ในการช่วยรับประทานอาหารที่พบเห็นได้ทั่วไปในประเทศตะวันตก ขณะที่เอเชียตะวันออกจะใช้ตะเกียบเสียมากกว่า ซึ่งปัจจุบันนี้เอเชียตะวันออกก็ใช้ส้อมอย่างแพร่หลายแล้วเช่นกัน

เครื่องใช้นี้มักทำมาจากโลหะใช้ในการตักอาหารเข้าปาก ซึ่งอาหารที่ถูกตักจะสามารถยกขึ้นได้ด้วยการใช้เงี่ยยงแทงเข้าไป หรือใช้ตักอาหารโดยให้อาหารอยู่ข้างบนเงี่ยงนั้นแล้วถือด้ามจับในแนวนอน ซึ่งการจะใช้ส้อมตักแบบนี้ได้มักเป็นส้อมที่มีลักษณะงุ้มขึ้นตรงปลาย นอกจากนี้ส้อมยังใช้ในการช่วยกลับอาหารขณะปรุงอาหาร หรือใช้ในการตัดอาหารด้วย

200px|right|framed|รูปวาดของช้อนกึ่งส้อมในปี 2541 ซึ่งได้รับสิทธิบัตรที่ประเทศสหรัฐอเมริกา หมายเลข D388,664

ปัจจุบันมีอุปกรณ์ที่เรียกว่า ช้อนกึ่งส้อม (spork) อันเป็นเครื่องใช้ในครัวที่มีลักษณะกึ่งช้อนกึ่งส้อม อันเป็นการพยายามออกแบบให้เป็นเครื่องใช้ในครัวเพียงชิ้นเดียวที่ใช้ในการรับประทานอาหารแต่ละมื้อ เพื่อลดความยุ่งยากในการมีเครื่องใช้ในครัวหลายชิ้นลง โดยเฉพาะมีด ด้านหลังของช้อนกึ่งส้อมออกแบบเป็นรูปทรงคล้ายช้อนซึ่งสามารถใช้ตักอาหารหรือแม้แต่ของเหลวได้ ขณะที่ตรงปลายมีเงี่ยงเล็กๆ คล้ายส้อมช่วยในการจิ้มอาหาร ทำให้สะดวกต่อการรับประทานอาหาร อุปกรณ์ชนิดนี้ได้รับความนิยมในการรับประทานอาหารจานด่วนและใช้ในกองทัพของชาวตะวันตกเป็นอย่างมาก 

ในวัฒนธรรมไทย ไม่ปรากฏชัดการนำส้อมเข้ามาใช้ว่ามีมาแต่เมื่อใด แต่เนื่องจากมีการใช้ช้อนอย่างแพร่หลายในการตักข้าวอยู่แล้ว ส้อมจึงอยู่ในฐานะในอุปกรณ์ที่ช่วยในการรับประทานอาหารอันมีหน้าที่ช่วยเกลี่ยอาหารในจาน ช่วยตัดชิ้นเนื้อ และช่วยจิ้มอาหารเท่านั้น มิได้มีหน้าที่ตักเป็นหลักอย่างที่ชาวตะวันตกใช้แต่อย่างใด ส่วนช้อนกึ่งส้อมนั้นปรากฏให้เห็นอยู่บ้าง แต่เนื่องจากชาวไทยมิได้ทานเนื้อเป็นหลัก และนิยมใช้ช้อนสั้นโลหะซึ่งสามารถตัดเนื้อได้อยู่แล้ว ช้อนกึ่งส้อมจึงไม่ได้รับความนิยมจากชาวไทยอย่างชาติตะวันตก

## ดูเพิ่ม
* ช้อน
* ตะเกียบ
* มีด
* ไม้จิ้มฟัน

หมวดหมู่:เครื่องครัว
อาหารจานด่วน

**อาหารจานด่วน** หรือ **ฟาสต์ฟู้ด** () เป็นคำจำกัดความของอาหารที่สามารถเตรียมและปรุงได้อย่างรวดเร็วมาก เนื่องจากมีการอาหารที่ผ่านกระบวนการปรุงแปรรูปอาหารแล้วแช่แข็ง เพียงแค่ให้ความร้อนนำมา ทอด นึ่ง ในระยะเวลาที่สั้น ขณะที่อาหารมื้อใด ๆ ก็ตามที่ใช้เวลาในการเตรียมและปรุงสั้นก็อาจจัดว่าเป็นอาหารจานด่วน มีขั้นตอนที่ไม่ยุ่งยากมากนัก โดยมีวัฒนธรรมจากอเมริกาที่มีผู้ประกอบการจากบริษัทต่าง ๆ เช่น แมคโดนัลด์ เคเอฟซี และเบอร์เกอร์คิง ที่มีการขาย อาหารจานด่วนมากที่สุด อาหารจานด่วนสามารถรับประทานได้ในร้านหรือทานเองที่ไหนก็ได้ มีราคาต่ำ และมีความนิยมสูงเพราะสะดวกสบาย แต่ปริมาณสารอาหารที่ได้รับ ส่วนใหญ่เป็น คาร์โบไฮเดรตและไขมัน เนื่องจากอาหารที่ทำส่วนใหญ่ ทำมาจาก แป้งและเนื้อ รวมไปถึงน้ำมัน มีวิตามินแร่ธาตุที่สามารถนำไปใช้ในชีวิตประจำวันได้ต่ำ เพราะมีส่วนประกอบของพืชที่น้อย มีหลายสาขาและมีเกือบทั่วโลก

## ดูเพิ่ม
* ชาติชาย มุกสง. “ฟาสต์ฟู้ดกลายพันธุ์: การเปลี่ยนแปลงความหมายของอาหารกับการบริโภคเชิงสัญญะข้ามวัฒนธรรม.” ใน **การเดินทางของสินค้าสมัยใหม่**. น. 201-265. กรุงเทพฯ: ศูนย์มานุษยวิทยาสิรินธร, 2550.
* บรรจง ศีละวงษ์เสรี. “‘แมคโดนัลดาภิวัฒน์’ (Mcdonaldization) ภัตตาคารอาหารด่วน (Fast-Food Restaurant) และกระบวนการทำงานแบบแมค (McDonaldized work Process): การศึกษาเบื้องต้น.” วิทยานิพนธ์มหาบัณฑิต คณะสังคมวิทยาและมานุษยวิทยา มหาวิทยาลัยธรรมศาสตร์, 2545. 

หมวดหมู่:อาหารจานด่วน
หมวดหมู่:ประเภทของอาหาร
ศาลพระภูมิ

thumb|ศาลพระภูมิ (ซ้าย) และศาลตายาย (ขวา) ในกรุงเทพมหานคร
**ศาล[[พระภูมิเจ้าที่|พระภูมิ]]** หมายถึง ศาลที่สร้างขึ้นเพื่อให้เป็นที่สถิตของเทพารักษ์ พระภูมิหมายถึงวิญญาณหรือสิ่งศักดิ์สิทธิ์ที่ปกปักดูแลรักษาสถานที่ต่าง ๆ ไม่ว่าจะเป็นอาคาร บ้านเรือน สำนักงาน คนไทยเชื่อเรื่องภูมิวิญญาณประจำบ้านมาอย่างช้านาน หากปลูกบ้านก็ต้องทำพิธีตั้งศาลอัญเชิญเทพมาสถิต ณ ที่บ้าน เพื่อขอโชคลาภ และให้เกิดความสุข ไม่เจ็บไม่ไข้แก่ผู้อยู่อาศัย ศาลพระภูมิพบได้ทั่วไปในประเทศไทยแต่ไม่นิยมในภาคเหนือเพราะมีผีปู่ย่าคอยปกป้องอยู่แล้ว และยังพบว่ามีปรากฏในประเทศลาวและประเทศกัมพูชาอีกด้วย 

## ลักษณะ
ศาลพระภูมิมีลักษณะเป็นบ้านหรือวิหารหลังเล็กตั้งอยู่บนเสาเดี่ยว หรือปะรำทำจากปูนหรือไม้เป็นต้น ตั้งไว้ในจุดที่เชื่อว่าเป็นมงคล ซึ่งมักจะอยู่ริมรั้วหรือมุมหนึ่งนอกบ้าน ไม่นิยมตั้งอยู่ใกล้บ้านจนเงาทับศาลพระภูมิได้เพราะเชื่อว่าพระภูมิจะไม่คุ้มครอง 

การตั้งศาลพระภูมินั้นจะต้องเรียกพราหมณ์มาดูฤกษ์ยาม และทิศทางในการตั้งศาล รวมถึงการเตรียมพิธีพร้อมเครื่องตั้งสังเวยด้วย พราหมณ์ผู้ประกอบพิธีจะแจ้งเรื่องเครื่องเซ่นตามฤกษ์ที่ตั้งศาล ตามหลักของพราหมณาจารย์ ศาลพระภูมิจะต้องหันหน้าไปทางทิศเหนือหรือทิศตะวันออก บนศาลอาจมีรูปปั้นข้าทาสบริวาร ทหารรับใช้ รวมทั้งช้าง ม้า  สนม ฯลฯ อาจมีแจกันดอกไม้ กระถางธูป

การบวงสรวงศาลพระภูมิเป็นการถวายพวงมาลัย ดอกไม้ และอาหาร ให้แก่วิญญาณที่สถิตอยู่ในศาล ซึ่งมักจะทำก่อนพิธีกรรมของบ้านนั้นหรือเนื่องในวันสำคัญ

## ศาลตายาย
ศาลตายายหรือศาลเจ้าที่มักตั้งเคียงคู่กับศาลพระภูมิ จะเป็นศาลที่สร้างขึ้นเพื่อให้เจ้าที่เจ้าทางที่อาศัยอยู่บนที่ดินได้เข้ามาอาศัย เพื่อปกปักรักษาที่ดิน หรือผู้อยู่อาศัย ซึ่งจะแตกต่างจากศาลพระภูมิ เพราะศาลพระภูมิคือ ศาลสำหรับเทพ เทพารักษ์ ทำให้การตั้งศาลตายาย จะต้องลดระดับลงให้ต่ำกว่าศาลพระภูมิ ศาลตายายมักเป็นศาล 4 เสาหรือ 6 เสา โดยมากมักนิยมเลือกเป็นแบบบ้านไม้เรือนไทย ส่วนศาลพระภูมิจะมีเพียงเสาเดียวซึ่งมักจะหล่อปูน

## ดูเพิ่ม
* ศาลท้าวมหาพรหม โรงแรมเอราวัณ
* พระภูมิ
## อ้างอิง

## แหล่งข้อมูลอื่น

* The Thai Spirit House 
* ตำนานศาลพระภูมิ

หมวดหมู่:สักการสถาน
หมวดหมู่:วัฒนธรรมไทย
หมวดหมู่:ความเชื่อไทย

หมวดหมู่:ศาสนาในประเทศไทย
หมวดหมู่:วิญญาณนิยม
อักษรควบ

**อักษรควบ** หรือ **คำควบกล้ำ** คือ คำที่ออกเสียงครั้งละหนึ่งพยางค์ แต่อ่านออกเสียงเหมือนสองพยางค์ คำควบกล้ำจะมีสองชนิด คือ

#**คำควบแท้ ** คือคำที่มีอักษร **"ร ล ว"** อยู่กลางคำ และอ่านพร้อม ๆ กับอักษรนำ เช่น ขวาง เกรี้ยวกราด แหวน ** (คำนี้จะเป็นอักษรนำก็ได้) ** 
#*คำว่า **"ควร"** ไม่ใช่คำควบแท้ เนื่องจากตัว **"ว"** ออกเสียงสระ **"อัว"** มีตัวสะกด ซึ่งไม่ใช่ตัวควบกล้ำ
#**คำควบไม่แท้ ** จะมีคำบางคำที่ไม่ออกเสียงควบและมีพยางค์เดียว** (ส่วนใหญ่) ** เช่น จริง เศร้าโศก เรือ ส่วน **"ทร"** อ่านออกเสียงเป็น **"ซ"** เช่น  ทราบ ทรุดโทรม พุทรา ฯลฯ
#* คำว่า **"นิทรา"** ไม่ใช่คำควบไม่แท้ เพราะอ่านว่า **นิด-ทฺรา** ไม่ใช่ **นิด-ซา**

## ดูเพิ่ม
* ทวิอักษร

หมวดหมู่:ภาษาไทย
สำนักงานศิลปวัฒนธรรมร่วมสมัย

**สำนักงานศิลปวัฒนธรรมร่วมสมัย** เป็นส่วนราชการฐานะเทียบเท่ากรม ในสังกัดกระทรวงวัฒนธรรม จัดตั้งขึ้นตามพระราชบัญญัติปรับปรุงกระทรวง ทบวง กรม พ.ศ. 2545  มีหน้าที่ในการส่งเสริม สนับสนุนและเผยแพร่ศิลปวัฒนธรรมร่วมสมัย เพื่อสร้างคุณค่าทางสังคมและเพิ่มมูลค่าทางเศรษฐกิจ มีหน้าที่ในการส่งเสริม สนับสนุน และเผยแพร่กิจกรรมสร้างสรรค์งานศิลปวัฒนธรรมร่วมสมัย เพื่อเพิ่มพูนปัญญาและประยุกต์ใช้ในสังคม และส่งเสริม สนับสนุน และจัดให้มีหอศิลป์เพื่อเป็นแหล่งเรียนรู้งานศิลปวัฒนธรรมร่วมสมัย

สำนักงานศิลปวัฒนธรรมร่วมสมัย มีภารกิจเกี่ยวกับการดำเนินการส่งเสริม สนับสนุน และเผยแพร่กิจการสร้างสรรค์ศิลปวัฒนธรรมร่วมสมัย เพื่อเพิ่มพูนพัฒนาภูมิปัญญา และการประยุกต์ใช้ในสังคม โดยให้มีอำนาจหน้าที่ดังต่อไปนี้
# ส่งเสริม สนับสนุน และจัดให้มีหอศิลป์เพื่อเผยแพร่งานศิลปวัฒนธรรมร่วมสมัย
# ประสานงานเครือข่ายองค์กรศิลปวัฒนธรรมทั้งภาครัฐและภาคเอกชน ทั้งในและต่างประเทศ
# จัดให้มีศูนย์ข้อมูลสารสนเทศด้านศิลปวัฒนธรรมร่วมสมัย
# ศึกษา วิจัย เพื่อพัฒนาองค์ความรู้ สติปัญญา และการประยุกต์ใช้งานศิลปวัฒนธรรมร่วมสมัย
# ระดมทรัพยากรและจัดให้มีกองทุนหรือแหล่งทุนด้านศิลปวัฒนธรรมร่วมสมัย
# ปฏิบัติการอื่นใดตามที่กฎหมายกำหนดให้เป็นอำนาจหน้าที่ของสำนักงานหรือตามที่กระทรวงหรือคณะรัฐมนตรีมอบหมาย

## การแบ่งส่วนราชการ
สำนักงานศิลปวัฒนธรรมร่วมสมัย มีการแบ่งส่วนราชการ ดังนี้
# กลุ่มตรวจสอบภายใน
# กลุ่มพัฒนาระบบบริหาร
# สำนักงานเลขานุการกรม
# ศูนย์เครือข่ายสัมพันธ์และแหล่งทุน
# ศูนย์หอศิลป์
# สถาบันศิลปวัฒนธรรมร่วมสมัย

## อ้างอิง

## แหล่งข้อมูลอื่น
* สำนักงานศิลปวัฒนธรรมร่วมสมัย

ศิลปวัฒนธรรมร่วมสมัย (สำนักงาน)
ศิลปวัฒนธรรมร่วมสมัย (สำนักงาน)
หมวดหมู่:องค์การที่ก่อตั้งในปี พ.ศ. 2545
หมวดหมู่:หน่วยงานของรัฐบาลไทยในเขตห้วยขวาง
ศิลปวัฒนธรรมร่วมสมัย
แหลมพันวา

**แหลมพันวา** () ตั้งอยู่ในเขตตำบลวิชิต อำเภอเมืองภูเก็ต จังหวัดภูเก็ต ทางทิศตะวันออกเฉียงใต้ของเกาะภูเก็ต บริเวณนั้นมีทิวทัศน์ที่สวยงาม น้ำทะเลใสสะอาด และยังคงความเป็นธรรมชาติของคนท้องถิ่นไว้ได้เป็นอย่างดี เป็นที่ตั้งของโครงการก่อสร้างโรงแรมระดับห้าดาวเป็นจำนวนมาก โดยโรงแรมแห่งแรกที่ตั้งอยู่ที่แหลมนี้ คือ โรงแรมเคปพันวา เป็นโรงแรมระดับหรูแห่งแรกของจังหวัดภูเก็ต

## หาดพันวา ภูเก็ต
หาดพันวาเป็นหาดที่อยู่ห่างจากตัวเมืองภูเก็ตประมาณ 15 กิโลเมตร โดยทางเข้าจะเป็นเนินเขาอยู่ทางซ้ายมือ ก่อนถึงพิพิธภัณฑ์สัตว์น้ำเล็กน้อย เป็นหาดทรายสีขาว น้ำทะเลสีเขียวมรกต มีต้นมะพร้าวขึ้นอยู่เต็มชายหาด เหมาะแก่การเล่นน้ำ อาบแดด กีฬาทางน้ำเป็นอย่างยิ่ง

;จุดเด่น
* มีแหล่งท่องเที่ยวที่อยู่บริเวณใกล้เคียงคือ พิพิธภัณฑ์สัตว์น้ำ
* บริเวณหาดเหมาะสำหรับเล่นน้ำ
* เม็ดทรายบริเวณหาดมีความขาวและละเอียดมาก
* มีแหล่งช็อปปิ้ง ขนาดเล็ก และแพ็คเกจทัวร์ ไว้ค่อยบริการนักท่องเที่ยว
;จุดด้อย
* เป็นหาดที่ต้องผ่านโรงแรมเคปพันวาเข้าไป ดังนั้นต้องเป็นแขกที่พักในโรงแรม จึงสามารถชื่นชมบรรยากาศได้

## การเดินทาง
สามารถเดินทางจากในเมืองประมาณ 20 นาที โดยใช้เส้นทางมาพิพิธภัณฑ์สัตว์น้ำ โดยผ่านร้านอาหารเคียงเล และค่ายทหารเรือประมาณ 20 เมตร จะมีซอยยะนุ้ยด้านซ้ายมือ เลี้ยวซ้ายเข้าซอยดังกล่าว ขับตามทางขึ้นเนินสู่โรงแรมเคปพันวา และต้องเดินเท้าโดยผ่านโรงแรมเคปพันวาเข้าสู่หาด

แหลมพันวาอยู่ใกล้เคียงกับอ่าวตังเขิน ที่ยังมีระบบนิเวศที่สมบูรณ์ ชายหาดมีแหล่งหญ้าทะเล แนวปะการัง และป่าชายเลน  เป็นที่ตั้งของสถาบันวิจัยทรัพยากรทางทะเลชายฝั่งทะเลและป่าชายเลน กรมทรัพยากรทางทะเลและชายฝั่ง กระทรวงทรัพยากรธรรมชาติและสิ่งแวดล้อม  มีรายงานการพบพะยูน เมื่อ พ.ศ. 2551 

## อ้างอิง

## แหล่งข้อมูลอื่น

หมวดหมู่:สถานที่ท่องเที่ยวในจังหวัดภูเก็ต
ชัยวัฒน์ ทองแสง

**ชัยวัฒน์ ทองแสง**  (ชื่อเล่น ต๊อบ)  เป็นนักแสดง นายแบบชาวไทย

## ประวัติ
**ชัยวัฒน์ ทองแสง**  (ชื่อเล่น ต๊อบ) 
เกิดเมื่อวันที่ 18 เมษายน พ.ศ. 2532 เป็นนักแสดงชาวไทย จบการศึกษาจาก โรงเรียนฤทธิยะวรรณาลัย  ปัจจุบันกำลังศึกษาที่ มหาวิทยาลัยศรีปทุม คณะนิเทศศาสตร์ เริ่มเข้าสู่วงการบันเทิงโดยการมีผลงานแรกคือ โฆษณา 40 ปี ฮอนด้า เล่นร่วมกับ ธงไชย แมคอินไตย งานโฆษณาต่าง ๆ เช่น สเปร์ดับกลิ่นกายทรอส, หมากฝรั่งไซลิทอล และอีกมากมาย ส่วนของต่างประเทศก็เช่น โฆษณาน้ำอัดลมของเวียดนาม มีผลงานการแสดง เรื่อง หอแต๋วแตก, เพื่อน...กูรักมึงว่ะ และ เหยิน เป๋ เหล่ เซมากูเตะ ของพจน์ อานนท์ รายการทีวีต่าง ๆ เช่น ชิงร้อยชิงล้าน ชะชะช่า, มาสเตอร์คีย์ เป็นต้น

ในปี 2551 ได้เข้าร่วมแข่งขันกีฬาเพาะกาย ในงานLatchford Classics ปี 2008 โดยลงแข่งในรุ่น Body Classic ประเภทเยาวชนไม่เกินอายุ 21 ปี

ด้านชีวิตส่วนตัว ต๊อบ ชัยวัฒน์ ได้เข้าพิธีแต่งงานกับแฟนสาว อ้อนอุ้ม เมื่อเดือน สิงหาคม พ.ศ. 2562 และมีลูกสาวด้วยกัน 1 คนคือ น้องมารี ภายหลังได้เลิกรากันไป ในปี พ.ศ. 2565

## ผลงาน
### ผลงานภาพยนตร์
* *[[หอแต๋วแตก]]* (2550)
* *[[เพื่อน...กูรักมึงว่ะ]]* (2550)
* *[[เหยิน เป๋ เหล่ เซมากูเตะ]]* (2550)
* *[[บางระจัน ภาค 2]]* (2553)
* *[[หอแต๋วแตกแหวกชิมิ]]* (2554)
* *[[ปล้นนะยะ 2 อั๊ยยยย่ะ]]* (2555)
* *[[สตรีเหล็ก ตบโลกแตก]]* (2557)
* *[[แม่เบี้ย]]* (2558)
* *[[ตุ๊ดตุ่กู้ชาติ]]* (2560)
* *[[เจนนี่ ไอเลิฟยู]]* (2568)

### ผลงานละคร

### ละครชุด
* **[[GUARDIAN หักเหลี่ยมมัจจุราช]]** (ช่อง โมโน 29) (2559 รับบท จิมมี่) 
* **[[พิภพมัจจุราช]] ตอน นักร้องซ่อนชู้** (ช่อง 3 เอชดี) (2567 รับบท เก้า)
* (ช่อง) (25 รับบท )

### ละครเทิดพระเกียรติ
* ป่ารักษ์ช้าง (ช่อง 5) (2561 รับบท เสี่ยยิ่งใหญ่)

### ผลงานละครเวที
* **[[ฉันผู้ชายนะยะ ภาค 2]]**

### ผลงานโฆษณา
* 40 ปี Honda
* Condo Life ภาค 1
* สเปรย์ดับกลิ่นกาย TROS
* มันฝรั่งทอดกรอบ เลย์ รสหมึกย่าง
* น้ำดื่ม Nestle Pure Life
* ผ้าอนามัยลอริเอะ
* หมากฝรั่ง ไซลิทอล
* DTAC
* PEPSI [เวียดนาม]
* ชาเชียว [เวียดนาม]
* ยาทาแก้ปวดกล้ามเนื้อ ฟลามิคเจล
* สสส.รณรงค์ คนไทยสามัคคี (รถทัวร์กำลังไหลตกเขา)
* ยาสีฟัน คอลเกต (ผมได้ศูนย์)
* รถยนต์ Mitsubishi Triton Plus
* รถยนต์ อีซูซุ ดีแมกซ์ ซูเปอร์ ไททาเนียม (2553)
* เบียร์ ARCHA (2553)

### มิวสิกวิดีโอ
* เพลง *รักจริงไม่อิงนิยาย* ของศิลปิน พะแพง AF4
* เพลง *เบอร์นี้ไม่มีคนของเธอ* ของศิลปิน ปาน ธนพร แวกประยูร
* เพลง *สมน้ำหน้า* ของศิลปิน มอส ปฏิภาณ ปฐวีกานต์
* เพลง *รักคือการให้* ของศิลปิน วิชญาณี เปียกลิ่น  (2553)
* เพลง *โทรมา ในฐานะอะไร* ของศิลปินการะเกด (นักร้อง)  (2554)
* เพลง *สกัดดาวยั่ว* ของศิลปิน ใบเตย อาร์สยาม  (2554)

### พิธีกร
* *Love Station*  ช่อง GREND TV (เคเบิล)

## รางวัลที่เคยได้รับ
* ชนะเลิศการแข่งขันกีฬาเพาะกาย รุ่น Body Classic ประเภทเยาวชนไม่เกินอายุ21ปี ในงาน Latchford Classics ปี 2008

## อ้างอิง

## แหล่งข้อมูลอื่น
* เว็บไซต์แฟนคลับ 
* ไฮไฟฟ์ส่วนตัว 

หมวดหมู่:นักแสดงชายชาวไทย
หมวดหมู่:นายแบบไทย
หมวดหมู่:นักเพาะกาย
หมวดหมู่:บุคคลจากคณะนิเทศศาสตร์ มหาวิทยาลัยศรีปทุม
หมวดหมู่:บุคคลจากโรงเรียนฤทธิยะวรรณาลัย
สุบิน ปิ่นขยัน

**สุบิน ปิ่นขยัน** (เกิด
16 มิถุนายน พ.ศ. 2477) อดีตสมาชิกสภาผู้แทนราษฎรจังหวัดเชียงใหม่ 3 สมัย อดีตรองหัวหน้าพรรคสามัคคีธรรม อดีตรัฐมนตรีว่าการกระทรวงการต่างประเทศ อดีตรัฐมนตรีว่าการกระทรวงพาณิชย์ และรัฐมนตรีว่าการกระทรวงทบวงมหาวิทยาลัย เป็นผู้ก่อตั้งและเป็นประธานกรรมการบริหารของ บมจ. เอ็มดีเอ็กซ์ และอดีตนายกสมาคมนักอุทกวิทยาไทย

## งานการเมือง
สุบิน ปิ่นขยัน หรือ ดร.สุบิน ปิ่นขยัน ได้รับการเลือกตั้งเป็นสมาชิกสภาผู้แทนราษฎรจังหวัดเชียงใหม่ ในการเลือกตั้ง พ.ศ. 2526 เป็นสมัยแรก และได้รับเลือกตั้งอีก 2 สมัยติดต่อกันในปี พ.ศ. 2529 และ พ.ศ. 2531 ในสังกัดพรรคกิจสังคม จนได้รับการแต่งตั้งให้เป็นรัฐมนตรีช่วยว่าการกระทรวงการคลัง เป็นรัฐมนตรีว่าการทบวงมหาวิทยาลัย เป็นรัฐมนตรีว่าการกระทรวงพาณิชย์ และเป็นรัฐมนตรีว่าการกระทรวงการต่างประเทศ

ในช่วงที่คณะรักษาความสงบเรียบร้อยแห่งชาติ (รสช.) ยึดอำนาจ ในเดือนพฤศจิกายน พ.ศ. 2534 และมีการแต่งตั้งคณะกรรมการตรวจสอบทรัพย์สินนั้น นายสุบิน บุคคลที่ถูกยึดทรัพย์จำนวนมากที่สุดในบรรดานักการเมืองจำนวน 10 คน ที่ถูกตรวจสอบ คือ 608 ล้านบาท 

## งานวิชาการ
ดร.สุบิน ปิ่นขยัน เป็นผู้ที่มีความเชี่ยวชาญ และเป็นที่ยอมรับในวงการวิศวกรรม จนได้รับตำแหน่ง อุปนายกสภาวิศวกร คนที่ 1 ในสมัยแรก (พ.ศ. 2543 - พ.ศ. 2546) และเป็นกรรมการสภาวิศวกร ในสมัยที่ 2 (พ.ศ. 2546 - พ.ศ. 2549)

ในปี พ.ศ. 2553 สถาบันเทคโนโลยีแห่งเอเชีย (เอไอที) ได้ถวายรางวัลแห่งหอเกียรติยศแด่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และศิษย์เก่าดีเด่นของสถาบันอีกจำนวน 11 คน ซึ่ง ดร.สุบิน ปิ่นขยัน เป็นหนึ่งในศิษย์เก่าที่ได้รับรางวัลแห่งหอเกียรติยศครั้งนี้ด้วย

## งานธุรกิจ
ดร.สุบิน ปิ่นขยัน เป็นประธานกรรมการ และผู้ก่อตั้งบริษัท เอ็ม ดี เอ็กซ์ จำกัด (มหาชน) เมื่อปี พ.ศ. 2531 ซึ่งเป็นบริษัทที่ดำเนินธุรกิจด้านการพัฒนาอสังหาริมทรัพย์ สาธารณูปโภคพื้นฐาน และพลังงาน โดยมีโครงการหลักที่ดำเนินการ อาทิ โครงการนิคมอุตสาหกรรมเกตเวย์ซิตี้ และโครงการด้านพลังงานไฟฟ้าต่างๆ ต่อมาในปี พ.ศ. 2545 ศาลล้มละลายกลาง ได้มีคำสั่งให้ฟื้นฟูกิจการของบริษัทและตั้งบริษัท วิทยุ แพลนเนอร์ จำกัด เป็นผู้ทำแผนฟื้นฟูกิจการ และสั่งให้เขาเป็นบุคคลล้มละลาย ในปี พ.ศ. 2547 และในปี พ.ศ. 2550 จนกระทั่งในปี พ.ศ. 2553 จึงถูกปลดจากการเป็นบุคคลล้มละลาย

## เครื่องราชอิสริยาภรณ์

## อ้างอิง
 

หมวดหมู่:บุคคลจากอำเภอฝาง
หมวดหมู่:นักการเมืองจากจังหวัดเชียงใหม่
หมวดหมู่:รัฐมนตรีว่าการกระทรวงการต่างประเทศไทย
หมวดหมู่:รัฐมนตรีว่าการกระทรวงพาณิชย์ไทย
หมวดหมู่:รัฐมนตรีว่าการทบวงมหาวิทยาลัยไทย
หมวดหมู่:สมาชิกสภาผู้แทนราษฎรจังหวัดเชียงใหม่
หมวดหมู่:นักการเมืองพรรคกิจสังคม
หมวดหมู่:พรรคสามัคคีธรรม
หมวดหมู่:วิศวกรชาวไทย
หมวดหมู่:นักธุรกิจจากจังหวัดเชียงใหม่
หมวดหมู่:บุคคลจากสถาบันเทคโนโลยีแห่งเอเชีย
หมวดหมู่:ผู้ได้รับปริญญากิตติมศักดิ์จากมหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
ร่ม

200px|thumb|ร่มหลากสี
200px|thumb

**ร่ม** เป็นเครื่องใช้สำหรับกันแดดกันฝน มีด้ามยาวสำหรับถือ และส่วนบนเป็นแผ่นโค้ง ขอบกลมเหมือนดอกเห็ด ทำจากกระดาษหรือผ้า ลักษณะเฉพาะที่สำคัญของร่มคือ **สามารถหุบเก็บได้** จึงพกพาได้สะดวก ลักษณนามว่า คัน

## ประวัติ
ร่มที่เรียกว่า Umbrella มีรากศัพท์มาจากคำว่า Umbra ซึ่งเป็นภาษาละติน แปลว่า "บังแดด" เกิดขึ้น เมื่อราว 3,400 ปีก่อน ในดินแดนเมโสโปเตเมีย ซึ่งเป็นดินแดนที่ร้อนระอุตลอดทั้งปี จึงมีการใช้ร่มบังแดด 

ชาวกรีกได้รับเอาวัฒนธรรมการกางร่มมาจากอียิปต์ ซึ่งเชื่อกันว่า ท้องฟ้าคือร่างกายของเทพธิดานามว่า “นัต” ซึ่งปกคลุมโลกดุจร่มอันมหึมา มนุษย์จึงได้คิดสร้างร่มขึ้นไว้เป็นตัวแทนของเทพธิดานัต เพื่อใช้ปกป้องคุ้มครองผู้ที่อยู่ใต้ร่มเงา ผู้ที่จะกางร่มได้นั้นจะต้องเป็นผู้ที่มีอำนาจเท่านั้น 

จนถึงคริสต์ศตวรรษที่ 18 ผู้ที่กางร่มส่วนใหญ่ก็ยังคงเป็นผู้หญิง เพราะเนื่องจากว่าผู้ชายกลัวที่จะโดนสบประมาทว่าอ่อนแอ จึงไม่ค่อยมีใครนิยมกางร่มเท่าใดนัก จนในปี ค.ศ. 1750 **โจนาส แฮนเวย์** ชายชาวอังกฤษ เป็นชายคนแรกที่ลุกขึ้นมาพกร่ม ท่ามกลางเสียงเย้ยหยันของคนรอบข้าง แต่เขาไม่สนใจ และยังยืนยันว่าจะพกร่มต่อไป จนกระทั่งการพกร่มเป็นที่ยอมรับของคนอังกฤษไม่ว่าจะเป็นหญิงหรือชายก็ตาม จนกระทั่งถึงทุกวันนี้

ได้มีการจดบันทึกทางประวัติศาสตร์ไว้ว่า ร่มขนาดใหญ่ที่ใช้บังแดด (sun protecting Parasol) มีต้นกำเนิดมาจากชาวอียิปต์โบราณ เมื่อประมาณ 3,500 ปีมาแล้ว โดยเริ่มแรกนั้นจะใช้ใบปาล์มติดกับแกนถือและใช้กันเฉพาะในกลุ่มขุนนางสังคมชั้นสูง กลุ่มผู้นำศาสนา และพระบรมวงศานุวงศ์เท่านั้น ในช่วงเวลาดังกล่าวร่มถูกมองเป็นสัญลักษณ์และกลุ่มขุนนางสังคมชั้นสูงจะมีวัฒนธรรมความเชื่อว่าต้องมีผิวสีขาวซีด ไม่โดนแดด

## ลักษณะของร่ม
ร่มประกอบด้วยส่วนสำคัญ 3 ส่วน คึอ ส่วนด้าม ส่วนตัวร่ม และส่วนซี่ร่ม
* ด้ามร่ม ทำจากวัสดุยาว สำหรับยึดตัวร่ม และเป็นด้ามจับ ส่วนปลายจึงมักทำให้มีขนาดใหญ่ หรืองอโค้ง เพื่อจับได้สะดวก มีทั้งที่ทำจากโลหะ และไม้
* ตัวร่ม ทำจากกระดาษอาบน้ำยากันฝน และผ้าชนิดที่กันฝนได้ (เรียกทั่วไปว่า ผ้าร่ม) แผ่เป็นวงกลม ยึดวางอยู่บนซี่ร่ม หรือโครงร่ม
* ซี่ร่ม ซี่ร่มเป็นส่วนสำคัญของร่ม ที่ทำให้ร่มพับเก็บได้ มีขนาดเล็กยึดต่อกันเป็นท่อนๆ พับเข้าออกได้ บ้างก็ เป็นแบบท่อนเดียว หุบร่มได้อย่างเดียว บ้างก็เป็นแบบสองท่อน หุบร่มแล้ว ยังพับซ้อนลงไปได้อีก ทำให้เมื่อพับแล้วมีขนาดกะทัดรัด พกพาสะดวก

## ร่มชนิดต่างๆ
ร่มที่ใช้กันโดยทั่วไป เป็นร่มกันแดดกันฝน สำหรับใช้คนเดียว หรือสองคนเป็นอย่างมาก สามารถกันแดด และกันฝนได้ แต่นอกจากนี้ ยังมีร่มสำหรับใช้ประโยชน์อื่นๆ เช่น
* ร่มชายหาด : เป็นร่มขนาดใหญ่ มีด้ามยาวและใหญ่ ปักไว้ตามชายหาด สำหรับกันแดดให้นักท่องเที่ยวขณะนอนบนชายหาด
* ร่มแม่ค้า : เป็นร่มขนาดใหญ่ เช่นเดียวกับร่มชายหาด มักใช้กันแดดกันฝนตามแผงขายของในตลาดนัด ริมทางเท้า หรือในที่ต่างๆ ใช้ปักในแท่นที่หนัก เพื่อกันล้ม
* ร่มสนามกอล์ฟ เป็นร่มสำหรับใช้ถือ มีขนาดใหญ่และด้ามยาวกว่าร่มปกติเล็กน้อย มีระบบลู่ลมเพื่อให้ ก้านร่มไม่หักเมื่อต้องเจอกับลมแรงที่สนามกอล์ฟ
*ร่มพับ เป็นร่มที่มีขนาดเล็ก น้ำหนักเบา พกพาง่าย สามารถพับเก็บได้ มักใช้สำหรับการพกพาเพื่อกันแดดและฝน

## การใช้งานอื่นๆ
ปัจจุบันมีการใช้ร่มเพื่อประโยชน์อื่นๆ นอกเหนือจากการใช้กันแดดกันฝน เช่น ใช้ประดับในสวน ตกแต่งบ้าน ร่มขนาดเล็กสำหรับแปรอักษร ร่มติดข้อความโฆษณาสินค้า 

## ดูเพิ่ม
* ฉัตร
* กลด
* ร่มชูชีพ

## อ้างอิง

หมวดหมู่:ของใช้ในบ้าน
หมวดหมู่:อุปกรณ์ป้องกัน
หมวดหมู่:เครื่องประกอบตามแฟชั่น
หมวดหมู่:ฝน
วอล์คแมน

**วอล์คแมน** () เป็นแบรนด์เครื่องเล่นเพลงพกพาของบริษัทโซนี่ วอล์คแมนรุ่นแรกซึ่งวางจำหน่ายเมื่อปี ค.ศ. 1979 ถือเป็นเครื่องเล่นเพลงตลับเทปพกพาซึ่งเปลี่ยนแปลงพฤติกรรมการฟังเพลงของมนุษยชาติ วอล์คแมนถือกำเนินขึ้นโดยปณิธานของสองผู้ก่อตั้งบริษัทโซนี่อย่างมาซารุ อิบูกะ และอากิโอะ โมริตะ หลังทั้งคู่รู้สึกว่าเครื่องเล่นเพลงแบบพกพาของโซนี่ซึ่งมีวางจำหน่ายอยู่ก่อนแล้วนั้นมีราคาแพงและไม่เป็นที่นิยม 

นิตยสาร *Times* ได้กล่าวถึงวอล์คแมนว่าเป็น *"การผสมผสานระหว่างความคล่องตัว (เนื่องจากใช้ถ่าน AA เพียงสองก้อน) และความเป็นส่วนตัว (มีช่องเสียบหูฟัง) ทำให้มันเป็นสินค้าในอุดมคติสำหรับผู้บริโภคจำนวนมากที่กำลังมองหาเครื่องเล่นสเตริโอแบบพกพาที่สามารถติดตัวไปได้ด้วยทุกที่"*

วอล์คแมนถือเป็นสิ่งประดิษฐ์ที่มีอิทธิพลมากที่สุดต่อวัฒนธรรมของทศวรรษที่ 1980 คำว่าวอล์คแมนได้รับการบัญญัติไว้ในพจนานุกรมอิงลิชอ็อกซ์ฟอร์ดเมื่อปี ค.ศ. 1986 ผู้คนหลายล้านเริ่มใช้วอล์คแมนระหว่างออกกำลังกายและเต้นแอโรบิก ถึงขนาดที่คำว่า "วอล์คมัน" ในภาษาเยอรมันกลายเป็นคำทั่วไปที่หมายถึงเครื่องเสียงส่วนตัวโดยไม่เกี่ยงประเภทหรือยี่ห้อ โซนี่พยายามห้ามปรามการใช้คำนี้โดยแบรนด์อื่นในภาษาเยอรมัน แต่ในปี ค.ศ. 2002 ศาลสูงสุดออสเตรียพิพากษาว่าโซนี่มิอาจขัดขวางบุคคลอื่นในการใช้คำว่า "วอล์คมัน" สำหรับสินค้าประเภทเดียวกันได้

เมื่อเข้าสู่คริสต์ศตวรรษที่ 21 วอล์คแมนเริ่มประสบความเสื่อมถอยลงจากการกำเนิดขึ้นของเครื่องเล่น MP3 มากมาย แม้บริษัทโซนี่จะเข็นเครื่องเล่น MP3 ลงตลาดเช่นกันแต่ก็ดูจะสู้ไม่ไหวในเวทีนี้โดยเฉพาะอย่างยิ่งหลังการมาถึงของไอพอด ในที่สุด โซนี่จึงหันไปเอาดีกับการขายวอล์คแมนในฐานะเครื่องเล่นเพลงพกพาคุณภาพสูง (Hi-Res) ตั้งแต่ปี ค.ศ. 2014 เป็นต้นมาซึ่งให้คุณภาพเสียงและกำลังขับเสียงที่เหนือชั้นกว่าเครื่องเล่น MP3 และสมาร์ทโฟน

## ภาพ

ไฟล์:Thinktank Birmingham - object 1986S03911.00001(1).jpg|วอล์คแมนรุ่นที่สอง (เล่นเทป)
ไฟล์:Vintage Sony Walkman, FM-AM Stereo Cassette Player, Model WM-F77, Made In Japan, Circa 1986 (44032204520).jpg|วอล์คแมน WM-F77 (เล่นเทป+วิทยุ)
ไฟล์:Walkman MZ-E35 1.JPG|วอล์คแมน MZ-E35 (เล่นแผ่นซีดี)
ไฟล์:NW-A867VI.jpg|วอล์คแมน NW-A867VI (เล่นไฟล์ MP3)
ไฟล์:NW-A35.png|วอล์คแมน NW-A35 (เล่นไฟล์เพลงคุณภาพสูง)


## อ้างอิง

หมวดหมู่:สิ้นสุดในปี พ.ศ. 2553
หมวดหมู่:โซนี่
แต็นแอ็น

**แต็นแอ็น** (Ten'edn, Teanean), **ม็อส** (Mos) หรือ **โตงะ** (Tonga') เป็นภาษาที่มีผู้พูดในไทยและมาเลเซียราว 300 คน (พ.ศ. 2543) ส่วนใหญ่อยู่ในภาคใต้ของประเทศไทย ส่วนในมาเลเซียอยู่ทางตะวันออกเฉียงเหนือของกากี เป็นภาษาที่ใกล้สูญ จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขาอัซลี สาขาย่อยอัซลีเหนือ

## อ้างอิง

## ข้อมูล
* 
* 
* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

## แหล่งข้อมูลอื่น
*http://projekt.ht.lu.se/rwaai RWAAI (Repository and Workspace for Austroasiatic Intangible Heritage)
* Maniq in RWAAI Digital Archive

หมวดหมู่:ภาษาในประเทศไทย
หมวดหมู่:ภาษาในประเทศมาเลเซีย
สายไหม (ขนม)

**สายไหม** เป็นขนมชนิดหนึ่ง เป็นน้ำตาลปั่นขึ้นมาเป็นเส้นบางเบา ลักษณะคล้ายก้อนเมฆ อาจมีหลายสีตามแต่จะแต่งแต้ม เพื่อเป็นต้วแทนความฝันและจินตนาการตามความเชื่อของชาวตะวันตก จึงเป็นเหมือนกับขนมที่อยู่ในเทพนิยายโดยมีการนำมาเป็นขนมตัวแทนของสวนสนุกหรือละครสัตว์ เนื่องจากปั่นขึ้นเป็นขนมได้อย่างง่ายดายน่าอัศจรรย์

## ประวัติ
thumb|สายไหมรสเมเปิลที่ ''cabane à sucre'' (sugar shack), Pakenham ประเทศแคนาดา
ขนมสายไหมประดิษฐ์ขึ้นในปี ค.ศ. 1904 โดย วิลเลียม มอร์ริสัน และ จอห์น วราตัน ในงานมหกรรมซื้อขายหลุยส์เซียอานา (Louisiana Purchase Exposition) ในชื่อ Fairy Floss  โดยสามารถขายได้มากตามยอดสั่งซื้อจำนวน 68,655 กล่อง โดย ณ เวลานั้นราคาที่ขายคือ 0.25 ดอลลาร์ (เทียบเท่า 5.70 ดอลลาร์ ใน พ.ศ. 2550)

## การผลิต
เครื่องทำสายไหมรุ่นแรกจะมีหม้อใบเล็กสำหรับใส่น้ำตาลและสารแต่งสีอาหาร เครื่องทำความร้อนบริเวณขอบจะทำให้น้ำตาลหลอมละลายและน้ำตาลเหลวจะถูกปั่นให้ไหลผ่านรูเล็ก ๆ และจะแข็งตัวในอากาศ และจากนั้นถูกจับไว้โดยหม้อใบใหญ่ ผู้ควบคุมเครื่องจะแหย่แท่งไม้หรือมือลงไปในหม้อใหญ่เพื่อให้สายไหมจับตัวเป็นก้อน เครื่องทำสายไหมในปัจจุบันก็ใช้หลักการในทำนองนี้ โดยในด้านส่วนผสมของสายไหม จะเป็นการใช้ น้ำตาล เพียงอย่างเดียวเนื่องจากในขั้นตอนการทำสามารถเทน้ำตาลลงไปในเครื่องทำสายไหมเพื่อทำสายไหมออกมาได้เลย

## ลักษณะ
สายไหมจะมีรสชาติหวานและเหนียว ๆ ละลายในปากอย่างรวดเร็วเหมือนกับปุยฝ้าย ไม่มีกลิ่มหอมมากมาย เนื่องจากตัวเครื่องทำให้มีกลิ่นน้ำตาลอยู่แล้ว เวลาแห้งจะนุ่มเหมือนปุยฝ้าย แต่ถ้าชื้นจะเหนียวหนืด สามารถทานกับขนมกรอบได้ดีที่สุด

## อ้างอิง

หมวดหมู่:ขนมหวาน
หมวดหมู่:สิ่งประดิษฐ์ของสหรัฐ
หมวดหมู่:น้ำตาล
หมวดหมู่:อาหารและเครื่องดื่มที่เปิดตัวในปี พ.ศ. 2440
วันป้องกันการฆ่าตัวตายโลก

**วันป้องกันการฆ่าตัวตายโลก** ตรงกับวันที่ 10 กันยายน ของทุกปี องค์การอนามัยโลกกำหนดให้วันดังกล่าวเป็นวันสำคัญคือ วันป้องกันการฆ่าตัวตายโลก (World Suicide Prevention Day) โดยประกาศเป็นครั้งแรกเมื่อปี พ.ศ. 2546 (ค.ศ. 2003)

ทางองค์การอนามัยโลกคาดว่าในปีหนึ่งจะมีผู้ฆ่าตัวตายสำเร็จเป็นจำนวนมากกว่า 1 ล้านคน เมื่อคิดเฉลี่ยต่อเวลาจะพบว่ามีผู้ฆ่าตัวตายสำเร็จ 1 คน ทุก 40 วินาที และการฆ่าตัวตายยังส่งผลกระทบต่อจิตใจของพ่อแม่พี่น้องสามีภรรยาและเพื่อนๆ ของผู้ตายอีกประมาณ 5-10 ล้านคน ตลอดจนมีผลมูลค่าทางเศรษฐกิจอย่างมหาศาล ทางองค์การอนามัยโลกพบว่า การฆ่าตัวตายติด 10 อันดับแรกของสาเหตุการตายของประชากรโลก และติดอันดับที่ 3 ของสาเหตุการตายสำหรับประชากรวัย 15-35 ปี ผู้ชายฆ่าตัวตายสำเร็จมากกว่าผู้หญิงถึง 3 เท่า (ยกเว้นในประเทศจีน) 

องค์การอนามัยโลกประมาณว่า ผู้ทำร้ายตนเองมีจำนวนมากกว่าผู้ฆ่าตัวตายสำเร็จประมาณ 10-20 เท่า จากการศึกษาพบว่าผู้ทำร้ายตนเองจะมีโอกาสทำซ้ำและประสบความสำเร็จได้ โดยมีความเสี่ยงต่อการฆ่าตัวตายสำเร็จในระยะหนึ่งปีหลังการทำร้ายตนเองครั้งแรกเพิ่มขึ้นเป็น 100 เท่าเมื่อเทียบกับประชากรทั่วไป และร้อยละ 10 ของผู้ทำร้ายตนเอง จะจบชีวิตลงด้วยการฆ่าตัวตายในเวลาต่อมา 

การฆ่าตัวตายหรือพยายามฆ่าตัวตาย ยังเป็นปัญหาสาธารณสุขที่สำคัญของประเทศไทย แต่ละปีจะมีผู้เสียชีวิตจากการฆ่าตัวตายประมาณ 4,500-5,000 คน ซึ่งมากกว่าการฆ่ากันตาย ที่มีประมาณ ปีละ 3,000-3,800 ราย (สำนักนโยบายและยุทธศาสตร์, 2546) และถ้านับจำนวนผู้ที่ทำร้านตนเองทั้งหมด ทั้งที่เสียชีวิตและไม่เสียชีวิตจะพบว่ามีจำนวนรวมสูงถึง 25,000-27,000 รายต่อปี (อภิชัย มงคล และคณะ, 2546) ก่อให้เกิดความสูญเสียต่อครอบครัว สังคม และประเทศชาติอย่างมาก 

ดอกสะมาเรีย สัญลักษณ์การป้องกันการฆ่าตัวตายของประเทศไทย

**หน่วยงานที่ให้คำช่วยเหลือในการป้องกันการฆ่าตัวตาย** 

* กรมสุขภาพจิต กระทรวงสาธารณสุข
* สายด่วนสุขภาพจิต 1323  
* ศูนย์ป้องกันการฆ่าตัวตายระดับชาติ
* โครงการป้องกันผู้มีภาวะซึมเศร้า 
* โครงการช่วยเหลือผู้ที่เสี่ยงต่อการฆ่าตัวตาย 
* สมาคมสะมาริตันส์ ป้องกันการฆ่าตัวตาย 

หมวดหมู่:วันตระหนักด้านสุขภาพ
หมวดหมู่:วันสำคัญ
หมวดหมู่:วันสำคัญในเดือนกันยายน
บราซิเลีย

**บราซิเลีย** () เป็นเมืองหลวงของประเทศบราซิล ได้รับการก่อตั้งเป็นเมืองหลวงใน ค.ศ. 1960 ก่อนหน้านี้เมืองหลวงของประเทศได้แก่ ซัลวาดอร์ (ค.ศ. 1549–1763) และรีโอเดจาเนโร (ค.ศ. 1763–1960) เมืองนี้ได้รับการวางแผนผังเมืองเป็นอย่างดี เช่นเดียวกับวอชิงตัน ดี.ซี. ของสหรัฐอเมริกา และแคนเบอร์รา ประเทศออสเตรเลีย ชื่อบราซิเลียมาจากภาษาละตินแปลว่า "บราซิล" 

นครรีโอเดจาเนโรเคยเป็นเมืองหลวงของประเทศบราซิลนานเกือบ 3 ศตวรรษ พื้นที่ติดชายฝั่งทะเลนี้ได้ชื่อว่าเป็นเมืองที่มีขนาดใหญ่เป็นอันดับ 2 ของประเทศ แต่ด้วยอาณาเขตที่อยู่ห่างไกลสุดขอบแผ่นดิน ทำให้รัฐบาลมีความคิดที่จะย้ายเมืองหลวงขยับเข้าไปใจกลางแผ่นดินมากขึ้น เพื่อกระจายความเจริญให้ทั่วถึงและป้องกันการโจมตีทางทะเลจากชาติต่าง ๆ เช่น โปรตุเกส ฝรั่งเศส เนเธอร์แลนด์ แผนการที่วางไว้ คือการทำให้บราซิเลียซึ่งตั้งอยู่บริเวณตอนกลางของฝั่งตะวันตก กลายเป็นศูนย์กลางของที่ทำการรัฐบาล แผนการสร้างเมืองหลวงใหม่ได้รับการเสนอขึ้นมาตั้งแต่ ค.ศ. 1823 และในที่สุด พื้นที่ 14,400 ตารางกิโลเมตรนี้ก็ได้กลายเป็นสถานที่ก่อสร้างเมืองหลวงแห่งใหม่ที่ชื่อว่า "บราซิเลีย" ใน ค.ศ. 1956 รัฐบาลได้จัดการแข่งขันออกแบบผังเมืองใหม่และใช้ผังเมืองที่ชนะการแข่งขันเป็นต้นแบบในการก่อสร้าง ประธานาธิบดี ฌูเซลีนู กูบีแชก (Juscelino Kubitschek) ซึ่งดำรงตำแหน่งผู้นำประเทศในขณะนั้น ต้องการสร้างเมืองใหม่ให้แล้วเสร็จในขณะที่อยู่ยังในตำแหน่ง ทำให้การก่อสร้างเป็นไปอย่างเร่งรีบโดยใช้เวลาเพียง 3 ปีครึ่ง รัฐบาลได้สถาปนากรุงบราซิเลียเป็นเมืองหลวงอย่างเป็นทางการเมื่อวันที่ 21 เมษายน ค.ศ. 1960 แม้ว่าการก่อสร้างจะยังเสร็จไม่สมบูรณ์ก็ตาม

บราซิเลียเป็นที่ตั้งของรัฐสภาและที่ทำการสำคัญของรัฐบาล นอกจากนี้ยังเป็นที่ตั้งของสำนักงานใหญ่ของหลายบริษัท เมืองแห่งนี้มีนโยบายผังเมืองที่ชัดเจน มีพื้นที่เฉพาะซึ่งจำกัดไว้สำหรับสิ่งปลูกสร้างเกือบทุกชนิด อาทิ มีการจัดพื้นที่การสำหรับให้ประชาชนสร้างอาคารที่อยู่อาศัยบริเวณรอบ ๆ เขตเมือง สร้างศูนย์กลางความเจริญไว้ติดกับถนนใหญ่ มีพื้นที่สำหรับสร้างโรงแรมและที่พักแบ่งเป็นตอนเหนือและตอนใต้ เมื่อมองจากด้านบน ผังเมืองของกรุงบราซิเลียจะมีลักษณะคล้ายเครื่องบินหรือผีเสื้อ ปัจจุบันกรุงบราซิเลียมีประชากรมากกว่า 2,550,000 คน ซึ่งเป็นจำนวนที่มากกว่าที่ประมาณการไว้ กรุงบราซิเลียเดิมซึ่งได้รับการออกแบบให้เป็นที่ทำการของรัฐจึงกลายมาเป็นที่อยู่อาศัยของผู้อพยพจำนวนมากจากตอนเหนือของประเทศ

## อ้างอิง

## แหล่งข้อมูลอื่น
* 
* 


หมวดหมู่:เมืองหลวงในทวีปอเมริกาใต้
หมวดหมู่:เมืองในประเทศบราซิล
หมวดหมู่:เมืองหลวงทางวัฒนธรรมของอเมริกา
หมวดหมู่:แหล่งมรดกโลกในประเทศบราซิล
หมวดหมู่:แหล่งมรดกโลกทางวัฒนธรรม
แชมเปญ เอ็กซ์

**แชมเปญ เอ็กซ์** มีชื่อจริงว่า **จันทร์เพ็ญ อินทรจักร** เป็นนางแบบ และนักแสดงชาวไทย

## ประวัติ
แชมเปญ เอ็กซ์ มีชื่อจริงว่า จันทร์เพ็ญ อินทรจักร เกิดเมื่อวันที่ 17 สิงหาคม พ.ศ. 2513 เธอเป็นลูกครึ่งไทย-มาเลเซีย เริ่มต้นเข้าสู่วงการเมื่อ พ.ศ. 2537 จากการเข้าประกวดซูเปอร์โมเดล ออฟ ไทยแลนด์  (Super Model of Thailand 1994) เมื่อ พ.ศ. 2537 ปีเดียวกับ รจนา เพชรกัณหา ต่อมาได้ถ่ายแบบนิตยสารอิมเมจ เป็นครั้งแรก และถ่ายแบบนิตยสารเรื่อยมา แชมเปญเริ่มมีชื่อเสียงจากการเป็นนางเอกมิวสิกวิดีโอ เพลง Mysterious Girl ของ Peter Andre ที่ถ่ายทำที่เกาะพีพี จังหวัดกระบี่ในปี พ.ศ. 2538  และเริ่มมีผลงานถ่ายแบบเซ็กซี่ จนกระทั่งได้แสดงภาพยนตร์เรื่อง *[[2499 อันธพาลครองเมือง]]* และ *[[ฝัน บ้า คาราโอเกะ]]*

หลังจากที่หันหลังให้วงการบันเทิงว่า ได้ผันตัวไปเป็นเกษตรกร ที่จังหวัดสระแก้ว ทำไร่ทำสวนบนเนื้อที่กว่า 200 ไร่ ปัจจุบันเธอใช้ชีวิตร่วมกับวันชาติ ชุมศรี ซึ่งมีอายุห่างกันถึง 10 ปี และในปี 2556 เธอกลับมามีผลงานละครล่าสุดเธอได้หันกลับมารับงานละครเรื่อง สาปพระเพ็ง โดยรับบทเป็น นิลุบล

## ผลงาน
### ภาพยนตร์

### ภาพยนตร์สั้น

### ละครโทรทัศน์

## มิวสิควีดีโอ
* เพลง ความรักเหมือนยาขม ของ จักรพันธ์ ครบุรีธีรโชติ (2538)
* เพลง Mysterious Girl ของ Peter Andre (2538)
* เพลง Asian Moon ของ Lobo Kent Lavoie (2538)
* เพลง เพราะผูกพัน ของ สมิทธิ์ แอนด์ เชน (2540)
* เพลง คนเดียวในดวงใจ ของ จักรพันธ์ ครบุรีธีรโชติ (2541)
* เพลง ดูโง่โง่ ของ ธนพล อินทฤทธิ์ (2541)

## อ้างอิง

## แหล่งข้อมูลอื่น
* 
* 
* มิวสิกวิดีโอ เพลง Mysterious Girl
* http://topicstock.pantip.com/chalermthai/topicstock/2006/12/A4961433/A4961433.html

หมวดหมู่:บุคคลจากอำเภอหาดใหญ่
หมวดหมู่:ชาวไทยเชื้อสายมาเลเซีย
หมวดหมู่:นักแสดงหญิงชาวไทย
หมวดหมู่:นางแบบไทย
หมวดหมู่:การเมืองภาคประชาชน
หมวดหมู่:พันธมิตรประชาชนเพื่อประชาธิปไตย
แอนดรอมิดา

thumb|200px|right|ภาพเขียนแสดงเจ้าหญิงแอนดรอมิดาถูกล่ามโซ่ไว้ริมทะเลเพื่อรอเป็นอาหารของซีตัส

**แอนดรอมิดา** () เป็นนางในตำนานเทพปกรณัมกรีกผู้ซึ่งถูกตรึงโซ่ไว้กับหินเพื่อเป็นเครื่องสังเวยแก่สัตว์ประหลาดแห่งท้องทะเลและได้รับการช่วยเหลือโดยวีรบุรุษเพอร์ซิอัส (Perseus) ผู้ซึ่งนางได้สมรสด้วยในภายหลัง

ตามตำนานของกรีกนั้นเจ้าหญิงแอนดรอมิดาเป็นธิดาของกษัตริย์ซีฟิอัส (Cepheus) กับราชินีแคสซิโอเปีย (Cassiopeia) แห่งอาณาจักรเอธิโอเปีย (ในตำนาน) เพราะมีพระราชชนนีเป็นคนคุยโวมาก เทพเจ้าแห่งท้องทะเลจึงส่งสัตว์มหายักษ์ ซีตัส (Sea Monster, Cetus) อสุรกายผู้มีร่างน่าเกลียดมาบันดาลคลื่นลม พายุกระหน่ำน้ำท่วมกรุงเอธิโอเปียอย่างหนักหน่วง วิธีเดียวที่จะแก้วิกฤตการณ์นี้ได้ คือ กษัตริย์ซีฟีอัสต้องเสียดวงใจอันเป็นที่รักยิ่งคือราชธิดา ส่งไปสังเวยสัตว์มหายักษ์ซีตัส เพื่อความผาสุกของประชากร กษัตริย์ซีฟีอัสจึงตัดใจเอาราชธิดาไปผูกติดไว้ที่ก้อนหินชายทะเลให้ซีตัสจัดการตามต้องการ

เจ้าหญิงแอนดรอมิดาถูกล่ามโซ่ไว้เพื่อรอเป็นอาหารของปิศาจในทะเล และเธอก็ได้รับความช่วยเหลือจากเพอร์ซิอัส (วีรบุรุษผู้เพิ่งกลับจากการพิชิตกอร์กอน - ปิศาจเมดูซา) 

ซึ่งต่อมาเจ้าหญิงแอนดรอมิดาได้แต่งงานกับเพอร์ซิอัส มีลูกด้วยกัน 7 คน (ชาย 6 หญิง 1) บุตรชายคนหนึ่งชื่อเพอร์ซีส (Perses) ซึ่งตามตำนานเล่าว่าเป็นบรรพบุรุษของชาวเปอร์เซีย

หมวดหมู่:ตำนาน
หมวดหมู่:บุคคลในตำนานเทพปกรณัมกรีก
แอนดรอมิดา (แก้ความกำกวม)

คำสำคัญ **แอนดรอมิดา** () อาจหมายถึง

* แอนดรอมิดา - ผู้หญิงในเทพปรกณัมกรีก
* ดาราจักรแอนดรอมิดา
* กลุ่มดาวแอนดรอมิดา
* อันโดรเมด้า ชุน - ตัวละครในการ์ตูนญี่ปุ่นเรื่องเซนต์เซย์ย่า
หอระฆัง (วัดพระศรีรัตนศาสดาราม)

**หอระฆัง** ของวัดพระศรีรัตนศาสดาราม ตั้งอยู่ทางด้านทิศใต้ของพระอุโบสถ สร้างขึ้นในรัชสมัย พระบาทสมเด็จพระพุทธยอดฟ้าจุฬาโลกมหาราช (รัชกาลที่ 1) แต่ต่อมาพระบาทสมเด็จพระจอมเกล้าเจ้าอยู่หัว รัชกาลที่ 4 ได้โปรดเกล้าฯให้สร้างขึ้นใหม่โดยมีลักษณะคล้ายสถาปัตยกรรมไทย ย่อมุมไม้สิบสอง (สี่ด้าน ด้านละสามมุม) ประดับด้วยเครื่องถ้วยชามแบบจีน เป็นลวดลายต่างๆวิจิตรพิสดารอย่างยิ่ง ปัจจุบันได้มีการบูรณะซ่อมแซมใหม่เพื่อเฉลิมฉลองในโอกาสที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงครองครองสิริราชสมบัติ ครบ 60 ปี ในปี พ.ศ. 2549 

กล่าวกันว่าองค์ระฆัง ได้มาจากวัดระฆังโฆสิตาราม ซึ่งสมเด็จพระพุฒาจารย์(โต พรหมรังสี)ได้ขุดพบพร้อมกับระฆังอีก 5 ใบ แต่ปัจจุบันยังไม่มีข้อสรุปว่าเท็จจริงประการใด เนื่องจาก หอระฆังแห่งนี้ตั้งอยู่ในวัดพระศรีรัตนศาสดาราม ซึ่งไม่มีพระสงฆ์จำพรรษา ระฆังใบนี้จึงจะตีเฉพาะโอกาสสำคัญๆ คือ การสถาปนาสมเด็จพระสังฆราชโดยจำตีนับจำนวนครั้งตามลำดับว่าองค์ที่เท่าไหร่ก็ตีเท่านั้น เท่านั้น

หมวดหมู่:วัดพระศรีรัตนศาสดาราม
หมวดหมู่:หอระฆังในประเทศไทย
ปราสาทตาเมือน

thumb|300px|ปราสาทตาเมือน
**ปราสาทตาเมือน** () หรือ **ปราสาทบายกรีม** ตั้งอยู่ในช่องเขาตาเมือน (หรือช่องเขาตาเมียง)  เทือกเขาพนมดงรัก ในเขตบ้านหนองคันนาสามัคคี หมู่ 8 ตำบลบ้านตาเมียง อำเภอพนมดงรัก จังหวัดสุรินทร์ ประเทศไทย เป็นปราสาทขนาดเล็กที่สุดในอุทยานประวัติศาสตร์กลุ่มปราสาทตาเมือน  ซึ่งประกอบด้วยปราสาทหินสามหลัง  เรียงลำดับจากขนาดใหญ่ไปขนาดเล็ก คือ ปราสาทตาเมือนธม ปราสาทตาเมือนโต๊ด และปราสาทตาเมือน

ปราสาทตาเมือน  อย่ห่างจากปราสาทตาเมือนโต๊ด ไปทางทิศตะวันตกเฉียงเหนือประมาณ 390 เมตร เป็นปราสาทที่เล็กที่สุด ก่อด้วยศิลาแลง มีลักษณะเป็นห้องยาว เชื่อว่าเป็นธรรมศาลา หรือที่พักสำหรับคนเดินทาง

## ความสับสน

เนื่องจากความคล้ายคลึงกันของปราสาทในกลุ่มตาเมือนบริเวณดังกล่าว เรียงลำดับจากขนาดใหญ่ไปขนาดเล็ก คือ ปราสาทตาเมือนธม ปราสาทตาเมือนโต๊ด และปราสาทตาเมือน

ทำให้ปราสาทตาเมือนธมกับปราสาทตาเมือน ถูกเข้าใจผิดว่าเป็นแห่งเดียวกัน เนื่องจากมีการเปลี่ยนแปลงชื่อปราสาทตาเมือนที่อยู่ทางตอนเหนือให้เป็นปราสาทตาเมือนธม ซึ่งปราสาทตาเมือนเป็นปราสาทที่เล็กที่สุด และเปลี่ยนชื่อปราสาทตาเมือนธม เป็นปราสาทตาเมือนแมว กระทั่งมีการแก้ไขกลับคืนทำให้เกิดความเข้าใจผิดว่าปราสาทตาเมือนธมลึกเข้าไปในเขตกัมพูชาจากการย้ายหมุด ซึ่งอันที่จริงเกิดจากการแสดงผลของเส้นเขตแดนที่คลาดเคลื่อนทำให้เกิดความเข้าใจผิดและสับสน

## อ้างอิง
* กลุ่มปราสาทตาเมือน 

## แหล่งข้อมูลอื่น

ตาเมือน
ตาเมือน
หมวดหมู่:กลุ่มปราสาทตาเมือน
หมวดหมู่:สิ่งก่อสร้างในอำเภอพนมดงรัก
ปราสาทตาเมือนโต๊ด

thumb|300px|ปราสาทตาเมือนโต๊ด
**ปราสาทตาเมือนโต๊ด** (​ *ตาม็วนโตจ* - ตาไก่เล็ก) ตั้งอยู่ในช่องเขาตาเมือน (หรือช่องเขาตาเมียง) เทือกเขาพนมดงรัก ในเขตบ้านหนองคันนาสามัคคี หมู่ 8 ตำบลตาเมียง อำเภอพนมดงรัก จังหวัดสุรินทร์ เป็นปราสาทหลังหนึ่งในอุทยานประวัติศาสตร์กลุ่มปราสาทตาเมือน ซึ่งประกอบด้วยปราสาทหินสามหลัง  เรียงลำดับจากขนาดใหญ่ไปขนาดเล็ก คือ ปราสาทตาเมือนธม ปราสาทตาเมือนโต๊ด และปราสาทตาเมือน

ปราสาทตาเมือนโต๊ดอยู่ห่างจากปราสาทตาเมือนธมไปทางทิศตะวันตกเฉียงเหนือประมาณ 750 เมตร และอยู่ห่างจากปราสาทตาเมือนไปทางทิศตะวันออกเฉียงใต้ประมาณ 390 เมตร ก่อด้วยศิลาแลง มีกำแพงล้อมรอบและมีสระน้ำขนาดเล็กอยู่ทางทิศเหนือหนึ่งสระ เชื่อกันว่าปราสาทแห่งนี้เป็นอโรคยศาลหรือสถานรักษาพยาบาลของชุมชนหรือตามรายทางที่เป็นเส้นทางคมนาคม ซึ่งนิยมสร้างในสมัยพระเจ้าชัยวรมันที่ 7

## แหล่งข้อมูลอื่น

ตาเมือนโต๊ด
ตาเมือนโต๊ด
หมวดหมู่:กลุ่มปราสาทตาเมือน
หมวดหมู่:สิ่งก่อสร้างในอำเภอพนมดงรัก
ส้วม

[thumb|[ส้วมในประเทศญี่ปุ่น|ส้วมในญี่ปุ่น]]
**ส้วม** (บางครั้งเรียก **สุขา**) คือสุขภัณฑ์ และระบบกำจัดการขับถ่าย เพื่อชำระของเสียจากร่างกายอย่างปัสสาวะ อุจจาระ อาจรวมถึงอาเจียนและประจำเดือนที่บางครั้งมีในส้วมในสังคมตะวันตก คำว่า "ส้วม" ตามพจนานุกรม ฉบับราชบัณฑิตยสถานหมายถึง "ที่ถ่ายอุจจาระปัสสาวะ"

ส้วมชักโครกรุ่นแรก ประดิษฐ์ขึ้นในปี ค.ศ. 1596 โดยเซอร์จอห์น แฮริงตัน ต่อมาในปี ค.ศ. 1775 อเล็กซานเดอร์ คัมมิงส์ ได้พัฒนาต่อจนสามารถใช้งานได้ดีขึ้น กักเก็บน้ำไว้ในท่อรูปตัวยู (คอห่าน) เพื่อกันของเสียย้อนกลับ จนเป็นต้นแบบของส้วมชักโครกในปัจจุบัน.

## ดูเพิ่ม
* ส้วมในประเทศไทย
* ส้วมในประเทศญี่ปุ่น

## อ้างอิง
เพลงขอทาน

**เพลงขอทาน** หรือ**วณิพก** เป็นเพลงพื้นบ้านชนิดหนึ่งมีมาตั้งแต่ครั้งโบราณ เป็นเพลงที่วณิพกใช้ร้อง เล่านิทาน เพื่อขอแลกเปลี่ยนเป็นเงิน หรือสิ่งของ 

มีลักษณะเนื้อหาเป็นเรื่องนิทานชาดก จักร ๆ วงศ์ ๆ และมักมีเครื่องดนตรีประกอบการร้องเช่น ฉิ่ง ฉาบ กรับ โหม่ง และโทน เป็นต้น  มีลูกคู่ และเพิ่มเครื่องกำกับจังหวะตามถนัด การขอแบบมีเสียงเพลงหรือเสียงดนตรีแลกเปลี่ยน เรียกว่า "วณิพก " ส่วนไม่มีเพลงหรือดนตรีเรียกว่า  "ยาจก"หรือ "กระยาจก "

ก่อนร้องจะมีการโหมโรง คือมีบทเกริ่น  เนื้อร้องเป็นกลอนประเภทกลอนหัวเดียวเหมือนกับเพลงฉ่อย เพลงเรือ มีสัมผัสท้ายไปเรื่อย ๆ ลงสัมผัสกันระหว่างสามวรรคหลัง ก่อนร้องจะมีการโหมโรง เนื้อร้องจะลงเป็นตอน ๆ ความยาวแล้วแต่เรื่องที่จะร้อง ถ้าเล่นหลายคนจะมีลูกคู่ร้องรับ ในสองวรรคสุดท้ายทุกตอน

## อ้างอิง

หมวดหมู่:ดนตรีในประเทศไทย
ไอบุ๊ก

thumb|คอมพิวเตอร์ไอบุ๊คในรุ่น "Blueberry" iBook Clamshell
**ไอบุ๊ค** เป็นสายการผลิตเครื่องคอมพิวเตอร์โน็ตบุ๊ค ผลิตและจัดจำหน่ายโดยบริษัทแอปเปิล ระหว่างปีพ.ศ. 2542 ถึง พ.ศ. 2549 โดยที่กลุ่มเป้าหมายหลกเน้นไปในด้านกลุ่มผู้ที่เป็นนักเรียนและนิสิตนักศึกษา ด้วยรูปลักษณะและราคาที่ต่ำกว่าโน็ตบุ๊ครุ่นพี่อย่าง พาวเวอร์บุ๊ค (PowerBook) 3สิ่งที่แตกต่างในดีไซด์ของไอบุ๊คที่แนะนำในระหว่างการใช้ชีวิต ดีไซด์แรก รู้จักกันในชื่อ"clamshell" ซึ่งแสดงให้เห็นดีไซด์ของคอมพิวเตอร์พกพาในยุคนี้ กับดีไซด์ที่เหมาะสม สีสันที่สดใส บวกกับขนาดที่กระทัดรัด และรองรับระบบเครือข่ายไร้สาย และสิ่งที่สอง ในสองปีให้หลังแอปเปิลละทิ้งการผลิตในรูปลักษณะสี่เหลี่ยมแบบเดิมๆ และใช้วัสดุโปร่งแสงกับwhite polycarbonate และสิ่งที่สามไอบุ๊คจีโฟร์ (iBook G4) ออกมาในเดือนตุลาคมปี 2546ได้เปลี่ยนมาใช้วัสดุจากสารtranslucent และเลือกใช้ไดร์ฟแบบ slot-loading 
[แมคบุ๊ก]นั่นถูกสร้างโดยใช้พื้นฐานเดิมจากไอบุ๊คในปี 2549 (ส่วน[แมคบุ๊กโปรนั่นใช้พื้นฐานเดิมจากพาวเวอร์บุ๊ค)

หมวดหมู่:แมคอินทอช
ปัญหาการปกคลุมเซต

**ปัญหาการปกคลุมเซต** () เป็นปัญหาในทฤษฎีความซับซ้อน วิทยาการคอมพิวเตอร์ และคณิตศาสตร์เชิงการจัด และได้รับการพิสูจน์ว่าเป็นปัญหาเอ็นพีบริบูรณ์ในพ.ศ. 2515

ปัญหาการปกคลุมเซตหมายถึง แบบจำลองทางคณิตศาสตร์ ซึ่งใช้ในการแก้ปัญหาการตัดสินใจ
โดยใช้เมตริกซ์ 0-1 ช่วยในการจำลองสถานการณ์ โดยมีวัตถุประสงค์ให้ตัวแทนที่เลือกมามีความครอบคลุมกลุ่มเป้าหมายทั้งหมด
ซึ่งอาจมีตัวแทนได้มากกว่า 1 เช่น การตั้งศูนย์บริการใหม่ให้มีความครอบคลุมกลุ่มลูกค้า อย่างน้อย 1 แห่ง
กำหนดให้หากศูนย์บริการ j สามารถให้บริการได้ถึงพื้นที่ i ให้มีค่าเท่ากับ 1,  หากไม่ใช่ให้มีค่าเท่ากับ 0

ณกร อินทร์พยุง (2548) กล่าวไว้ว่า ในปัญหาการตัดสินใจที่มีเงื่อนไขแบบ Set Covering (SCP)
เราพิจารณาว่าปัญหานั้นมีลักษณะเป็นเมตริกซ์ 0-1 
ที่มีแถว i โดยที่ { i = 1,2,3…,m}
และมีคอลัมน์ j โดยที่ { j = 1,2,3..,n}
เรากำหนดให้ X เป็นตัวแปรในการตัดสินใจที่มีค่าแบบไบนารี
Xj = 1 ถ้า คอลัมน์ j (ซึ่งมีค่าใช้จ่าย Cj ) ถูกเลือก
Xj = 0 ในกรณีอื่น ๆ
สมมติว่าเราต้องการแก้ปัญหาการตัดสินใจที่ต้องการคำตอบที่มีค่าน้อยที่สุด (Minimization problem)
เราสามารถเขียนฟังก์ชันวัตถุประสงค์และเงื่อนไขให้อยู่ในรูปสมการทางคณิตศาสตร์ได้ดังนี้

ฟังก์ชันวัตถุประสงค์ (Objective function) :
Min ∑  Cj Xj	

ภายใต้เงื่อนไข (Constraints) :
∑  Aij Xj ≥ 1	

Xj = {0, 1} ;  j = 1,2,3…,n

โดยที่	Aij คือ เมตริกซ์ 0,1 ขนาด i x j และ Cj คือ ค่าใช้จ่ายของคอลัมน์ j 

## อ้างอิง
ถาวร เกียรติไชยากร

**ถาวร เกียรติไชยากร** (เกิด 20 สิงหาคม พ.ศ. 2495) นายกสมาคมศิษย์เก่าวิทยาลัยครูมหาวิทยาลัยราชภัฏเชียงใหม่ อดีตสมาชิกวุฒิสภาจังหวัดเชียงใหม่

## ประวัติ
ถาวร เกิดเมื่อวันที่ 20 สิงหาคม พ.ศ. 2495 ที่อำเภอสันป่าตอง จังหวัดเชียงใหม่ เป็นน้องชายสุรพล เกียรติไชยากร สส.เชียงใหม่ ถาวร เป็นนักการเมืองที่ให้ความสำคัญกับงานด้านการศึกษา โดยการสนับสนุนให้มีการจัดตั้งมหาวิทยาลัยเทคโนโลยีราชมงคลล้านนา ภาคพายัพเชียงใหม่ (จอมทอง) และการพัฒนาสร้างชุมชนการเรียนรู้ของวิทยาลัยการอาชีพจอมทอง 

สำเร็จการศึกษาสาขาวิชาไฟฟ้า จากวิทยาลัยเทคนิคภาคพายัพ ระดับปริญญาโทสาขาศิลปศาสตรมหาบัณฑิต จากมหาวิทยาลัยราชภัฏเชียงใหม่ และระดับปริญญาเอก สาขารัฐประศาสนศาสตรดุษฎีบัณฑิต จากมหาวิทยาลัยสวนดุสิต

## งานการเมือง
ถาวร เกียรติไชยากร ได้รับเลือกตั้งเป็นสมาชิกวุฒิสภา จังหวัดเชียงใหม่ ในการเลือกตั้งสมาชิกวุฒิสภาไทยเป็นการทั่วไป พ.ศ. 2543 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้ลงสมัครรับเลือกตั้ง ส.ส. จังหวัดเชียงใหม่ สังกัดพรรคพลังประชาชน คู่กับนายสุรพล เกียรติไชยากร แต่นายสุรพลได้รับเลือกตั้งเป็น ส.ส.เพียงคนเดียว

ในปี พ.ศ. 2555 ได้ลงสมัครรับเลือกตั้งนายกองค์การบริหารส่วนจังหวัดเชียงใหม่ ในนามกลุ่มเพื่อไทยเชียงใหม่ โดยได้รับการสนับสนุนจากนายสุรพล เกียรติไชยากร ส.ส.เชียงใหม่ แต่พ่ายแพ้ให้กับนายบุญเลิศ บูรณุปกรณ์ กลุ่มเพื่อไทยคุณธรรม ซึ่งได้รับการสนับสนุนจาก ส.ส.พรรคเพื่อไทย จังหวัดเชียงใหม่ ที่เหลือทั้งหมด โดยได้คะแนน 150,723 คะแนน และได้รับคะแนนในเขตอำเภอจอมทองมากกว่าผู้ชนะการเลือกตั้ง (นายบุญเลิศ บูรณุปกรณ์)

ต่อมาในปี 2568 ได้ย้ายไปสังกัดพรรคพลังประชารัฐ

## เครื่องราชอิสริยาภรณ์

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลจากอำเภอสันป่าตอง
หมวดหมู่:นักการเมืองจากจังหวัดเชียงใหม่
หมวดหมู่:สมาชิกวุฒิสภาจังหวัดเชียงใหม่
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:บุคคลจากโรงเรียนจอมทอง
หมวดหมู่:บุคคลจากคณะวิศวกรรมศาสตร์ มหาวิทยาลัยเทคโนโลยีราชมงคลล้านนา
หมวดหมู่:บุคคลจากมหาวิทยาลัยราชภัฏเชียงใหม่
หมวดหมู่:บุคคลจากโรงเรียนกฎหมายและการเมือง มหาวิทยาลัยสวนดุสิต
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:พรรคพลังประชารัฐ
แพท เมธินี

**แพท เมธินี** () เกิดที่แคนซัสซิตี้ เมื่อวันที่ 12 สิงหาคม 1954 ในครอบครัวดนตรี เริ่มเล่นทรัมเป็ตเมื่ออายุ 8ปี พออายุ 12 เขาหันมาเล่นกีตาร์ เมื่ออายุ 15 ปี เขาได้มีโอกาสร่วมงานกับนักดนตรีแจ๊ซที่ดีที่สุดในเมืองแคนซัส และได้ทำงานตรงนี้สม่ำเสมอ ทำให้ได้รับประสบการณ์อันมีค่าในการเล่นในวงดนตรีระดับอาชีพ แม้ว่าจะมีอายุที่น้อยมาก
ชื่อของแพท เมธินีได้ปรากฏในโลกดนตรีแจ๊ซระดับสากลในปี1974

## อ้างอิง

หมวดหมู่:นักดนตรีแจ๊สชาวอเมริกัน
หมวดหมู่:นักกีตาร์
หมวดหมู่:ศิลปินสังกัดเกฟเฟนเรเคิดส์
หมวดหมู่:ศิลปินสังกัดอีเล็คตร้าเรเคิดส์
หมวดหมู่:ศิลปินสังกัดวอร์เนอร์บราเธอร์สเรเคิดส์
หมวดหมู่:บุคคลจากรัฐมิสซูรี
เมืองโบราณ

thumb|"ศาลาพระอรหันต์" ศาลากลางน้ำขนาดใหญ่
thumb|ตลาดน้ำ ในส่วนภาคกลาง

**เมืองโบราณ สมุทรปราการ** เป็นพิพิธภัณฑ์เอกชนกลางแจ้งที่มีพื้นที่กว่า 800 ไร่ ตั้งอยู่ติดถนนสุขุมวิท ตำบลบางปูใหม่ อำเภอเมืองสมุทรปราการ จังหวัดสมุทรปราการ เริ่มก่อสร้างเมื่อปี พ.ศ. 2506 โดยคุณเล็ก และคุณประไพ วิริยะพันธุ์ นักธุรกิจเจ้าของบริษัทวิริยะประกันภัยและเครือธนบุรี ประกอบรถยนต์ เมืองโบราณ สมุทรปราการ เปิดให้บริการตั้งแต่วันที่ 11 กุมภาพันธ์ พ.ศ. 2515 

ลักษณะที่ดินมีแผนผังคล้ายกับแผนที่ประเทศไทย และได้มีการจัดวางสถานที่ทางประวัติศาสตร์และวัฒนธรรมที่สำคัญของประเทศในทุกภาคตามแผนผังที่ดิน ภายในประกอบด้วยโบราณสถาน ปูชนียสถาน เช่น วัด ตลาดน้ำ ตลาดบก พระราชวัง เป็นต้น ซึ่งประกอบไปด้วยอาคารที่สร้างขึ้นใหม่ด้วยการลดทอนสเกลลง และ อาคารจริงที่ย้ายมาจากสถานที่ต่างๆ ในประเทศไทยความประสงค์การสร้างเมืองโบราณ โดยคุณเล็ก และคุณประไพ วิริยะพันธุ์

## เหตุการณ์สำคัญ
พระบาทสมเด็จพระเจ้าอยู่หัว (รัชกาลที่ 9) และสมเด็จพระนางเจ้าสิริกิติ์ พระบรมราชินีนาถ ได้เสด็จพระราชดำเนินมายังเมืองโบราณ 2 ครั้ง ครั้งแรก เมื่อ พ.ศ. 2514 (ทั้งสองพระองค์เสด็จเป็นการส่วนพระองค์ พร้อมด้วยสมเด็จพระเจ้าลูกยาเธอ และสมเด็จพระเจ้าลูกเธอทุกพระองค์) และในวันที่ 11 กุมภาพันธ์ พ.ศ. 2515 เวลา 17.00 น. พระบาทสมเด็จพระเจ้าอยู่หัว (รัชกาลที่ 9) และ สมเด็จพระนางเจ้าสิริกิต์ พระบรมราชินีนาถ เสด็จพระราชดำเนินมายังเมืองโบราณ พร้อมด้วยสมเด็จพระราชินีนาถเอลิซาเบธที่ 2 และพระราชสวามีมีกรรมการของเมืองโบราณ นำโดย คุณประไพ วิริยะพันธุ์ เฝ้าฯ รับเสด็จ จากนั้นทั้ง 4 พระองค์ได้ประทับรถยนต์พระที่นั่ง ทอดพระเนตรโบราณวัตถุสถานสำคัญต่างๆ ภายในเมืองโบราณจนทั่ว

วันที่ 29 กันยายน พ.ศ. 2552 ในช่วงวิกฤตการณ์ชายแดนไทย–กัมพูชา กลุ่มพันธมิตรประชาชนเพื่อประชาธิปไตย จำนวน 500 คน นำโดยนายวีระ สมความคิด ได้เดินทางมายังเมืองโบราณ เพื่ออ่านแถลงการณ์ในนามเครือข่ายภาคีทวงคืนดินแดนแผ่นดินไทย เพื่อทวงคืนแผ่นดินไทยรอบปราสาทพระวิหารมาเป็นของคนไทย

## การเดินทาง

### [[รถไฟฟ้าในกรุงเทพมหานครและปริมณฑล|รถไฟฟ้า]]
*รถไฟฟ้าบีทีเอส สถานีเคหะฯ 

### รถโดยสารประจำทาง
* รถสองแถวสาย 1140 (36) ปากน้ำ-บางปู
* รถตู้ประจำทางสาย 1140 วิ่งระหว่างสำโรง-คลองด่าน

## ดูเพิ่ม
* พิพิธภัณฑ์ช้างเอราวัณ
* ปราสาทสัจธรรม

## อ้างอิง

## แหล่งข้อมูลอื่น

* เว็บไซต์ทางการของเมืองโบราณ

หมวดหมู่:พิพิธภัณฑ์ในจังหวัดสมุทรปราการ
หมวดหมู่:เมืองโบราณ
หมวดหมู่:วิริยะประกันภัย
หมวดหมู่:สิ่งก่อสร้างในอำเภอเมืองสมุทรปราการ
หมวดหมู่:พิพิธภัณฑ์ที่ก่อตั้งในปี พ.ศ. 2515
หมวดหมู่:ก่อตั้งในประเทศไทยในปี พ.ศ. 2515